ສະຫະລັດໂຈະ ການລົງໂທດດ້ານເສດຖະກິດ ຕໍ່ມຽນມາ (ເບິ່ງວີດີໂອ ພາສາລາວ/ອັງກິດ)
ແຕ່ການ​ຫ້າມ​ຂາຍ​ອາວຸດນັ້ນ ຍັງ​ຄົງ​ມີຜົນ​ບັງຄັບ​ໃຊ້​ຕໍ່​ໄປ​ຢູ່ ໄປ​ຈົນ​ກວ່າວ່າ ການ​ປະຕິ​ຮູບ​ດ້ານ​ຕ່າງໆ​ຂອງ​ມຽນມາ ​ຈະສໍາ​ເລັດ​ລຸລ່ວງລົງ.
ສະຫະລັດກໍາລັງຍົກເລີກການລົງໂທດທາງເສດຖະກິດ ຕໍ່ລັດຖະບານທີ່ນໍາໂດຍຝ່າຍທະຫານໃນມຽນມານັ້ນ ລຸນຫຼັງທີ່ຜູ້ສະໜັບສະໜຸນຊຸກຍູ້ປະຊາທິ ປະໄຕມາເປັນເວລາດົນນານ ທ່ານນາງ ອອງຊານ ຊູຈີ ໄດ້ຖືກເລືອກຕັ້ງເຂົ້ານັ່ງໃນສະພາແຫ່ງຊາດ ຊຶ່ງຂະນະດຽວກັນ ວໍຊິງຕັນກໍກໍາລັງຈະສົ່ງເອກອັກຄະລັດຖະທູດຄົນທໍາອິດ ໄປປະຈໍາຢູ່ມຽນມາ ໃນໄລຍະຫລາຍກວ່າ 20 ປີ ນັກຂ່າວວີໂອເອປະຈໍາກະຊວງການຕ່າງປະເທດສະຫະລັດ Scott Stearns ມີລາຍງານ ຊຶ່ງທອງປານຈະນໍາມາສະເໜີທ່ານໃນອັນດັບຕໍ່ໄປ ທ່ານນາງ Hillary Clinton ລັດຖະມົນຕີຕ່າງປະເທດສະຫະລັດໄດ້ປະກາດຂ່າວການງົດ ຂໍ້ຫ້າມຫລາຍໆຢ່າງຕໍ່ມຽນມາໄວ້ຊົ່ວຄາວ ໃນດ້ານທີ່ກ່ຽວກັບການທໍາທຸລະກໍາດ້ານການ ເງິນ ການລົງທຶນແລະການເຂົ້າເຖິງດ້ານສິນເຊື່ອຂອງສະຫະລັດນັ້ນ ຫລັງຈາກການພົບປະ ກັບທ່ານ U Wunna Maung Lwin ລັດຖະມົນຕີຕ່າງປະເທດມຽນມາ ໃນອາທິດແລ້ວນີ້ ຢູ່ກະຊວງການຕ່າງປະເທດສະຫະລັດ ຊຶ່ງທ່ານນາງກ່າວໃນກອງປະຊຸມໃຫ້ສໍາພາດຂ່າວ ຮ່ວມກັນວ່າ: ທ່ານນາງລັດຖະມົນຕີຄລິນຕັນ ໄດ້ຊົມເຊີຍການເລືອກຕັ້ງຜູ້ແທນໃນມຽນມາ ທີ່ໃນທີ່ສຸດ ກໍໄດ້ນໍາເອົາພັກຝ່າຍຄ້ານຂອງທ່ານນາງອອງຊານ ຊູຈີ ເຂົ້າໄປນັ່ງຢູ່ໃນສະພາແຫ່ງຊາດນັ້ນ ແຕ່ກໍກ່າວວ່າ ມາດຕະການບາງຢ່າງຂອງສະຫະລັດ ເຊັ່ນການຫ້າມຂາຍອາວຸດນັ້ນ ຈະຍັງ ຄົງມີຜົນບັງຄັບໃຊ້ຕໍ່ໄປຢູ່ ໄປຈົນກວ່າວ່າການປະຕິຮູບດ້ານຕ່າງໆຂອງມຽນມາ ສໍາເລັດລຸ ລ່ວງລົງ ໃນການຖະແຫລງຜ່ານທາງຜ່ານ Skype ຕໍ່ກອງປະຊຸມນຶ່ງທີ່ອະດີດປະທານາທິບໍດີ George W Bush ເປັນເຈົ້າພາບຈັດຂຶ້ນນັ້ນ ທ່ານນາງ ອອງ ຊານ ຊູຈີ ກ່າວວ່າ ການໂຈະ ການລົງໂທດຕໍ່ມຽນມາໄວ້ຊົ່ວຄາວກ່ອນ ແທນທີ່ຈະຍົກເລີກໂດຍເຕັມນັ້ນ ແມ່ນຈະຮັກສາ ການກົດດັນຕໍ່ຝ່າຍທະຫານໄວ້ ເພື່ອໃຫ້ເຂົາເຈົ້າຍຶດໝັ້ນຢູ່ໃນແນວທາງ ການປະຕິຮູບດ້ານ ການເມືອງຕໍ່ໄປ ທ່ານນາງກ່າວຕໍ່ໄປວ່າ: ດ້ວຍຊັບພະຍາກອນທໍາມະຊາດທີ່ມີຢ່າງມະຫາສານນັ້ນ ມຽນມາແມ່ນພ້ອມທີ່ຈະຮອງຮັບ ເອົາທຸລະກິດໃໝ່ໆ ແລະທ່ານນາງລັດຖະມົນຕີຄລິນຕັນ ກໍໄດ້ຮຽກຮ້ອງໃຫ້ບັນດານັກລົງທຶນ ຂອງສະຫະລັດ ໄປສຶກສາສໍາຫລວດເບິ່ງໂອກາດອັນດີຕ່າງໆໃນທົ່ວປະເທດ ເພື່ອສ້າງຜົນ ປະໂຫຍດໃຫ້ແກ່ຂົງເຂດຂອງພວກຊົນເຜົ່ານ້ອຍນັ້ນນໍາ ທ່ານນາງກ່າວວ່າ: " ທ່ານນາງອອງຊານ ຊູຈີ ກ່າວວ່າ ການແຜ່ກະຈາຍການລົງທຶນຊຸດໃໝ່ຢ່າງເທົ່າທຽມກັນ ຫລາຍຂຶ້ນນັ້ນ ແມ່ນຈະຊ່ວຍຜ່ອນເບົາຄວາມບໍ່ສະເໝີພາບໃນລະຫວ່າງບັນດາຊົນເຜົ່າຂອງ ມຽນມາໄດ້ ທີ່ສະຖາບັນ Brookings Institution ທີ່ວໍຊິງຕັນດີຊີ ທ່ານ Lex Rieffel ກ່າວວ່າ ການລົງ ທຶນຫລາຍເກີນໄປແລະໄວວາເກີນໄປນັ້ນ ອາດຈະໜັກເກີນກ່ວາທີ່ມຽນມາຈະຮອງຮັບເອົາ ໄດ້ ທ່ານກ່າວວ່າ: ບັນດານັກເຄຶ່ອນໄຫວມຽນມາບາງຄົນ ຢ້ານວ່າສະຫະລັດກໍາລັງເຄຶ່ອນໄຫວໄວເກີນໄປ ກຸ່ມສົນທະນາພາຍໃນສະພາສະມາຄົມອາຊ່ຽນກ່ຽວກັບມຽນມາ ໄດ້ຮຽກຮ້ອງໃຫ້ວໍຊິງຕັນ ຈົ່ງຮັກສາການລົງໂທດດ້ານທຸລະກິດທັງໝົດຂອງຕົນນັ້ນໄວ້ຕໍ່ໄປສາກ່ອນ ໂດຍຕັກເຕືອນ ວ່າ ການລົງທຶນຊຸດໃໝ່ຢ່າງລົ້ນເຫຼືອນັ້ນອາດສາມາດເປັນເຊື້ອໄຟ ກໍ່ໃຫ້ມີການຝ່າຝືນສິດທິ ມະນຸດອອກໄປອີກ ແລະບ່ອນທໍາລາຍການປະຕິຮູບຕ່າງໆເພື່ອປະຊາທິປະໄຕນັ້ນໄດ້